

Kære **Alle Rødovrespejdere og forældre**

Hermed inviteres I til en eventyrlig weekend i Baden-Powells ånd og fodspor.

Lørdagen bruger vi på **sjove færdigheder** og **glemte traditioner** fra **spejderbevægelsens start**, store og små i blandede patruljer.

Samtidig er lørdag også den 23. april, **Sct. Georgs Aften**, **spejdernes hellige aften**, hvor **spejderløftet årligt** skal fornyes, og denne gang i **magien** fra **lejrbålets skær**.

Søndag inviterer vi **familiespejderne** med os på **”en tur i Baden-Powells fodspor”.**

For de der skal med på hele turen mødes vi på **Spejdercentret Egemosen, Egemosevej 9, 3660 Stenløse** lørdag den **23. april 2022 kl. 1000** og slutter samme sted søndag den **24. april kl. 1400.** Familiespejdere møder **søndag kl. 0900-1400**.

Der er mulighed for at sove i hytte, telt eller bivuak. Som udgangspunkt sover spejderne i telte eller bivuakker. Aftales med Grenleder.

**Tilmelding** via log in på hjemmesiden **senest den 19. april 2022**. Pris for mærker, minder og forplejning på hele turen 220 kr. og for familiespejderturen 75 kr.

Medbring tøj og fodtøj efter vejret, turtaske, drikkedunk, spejderuniform, tørklæde, spisegrej og viskestykke, lygte og ting til overnatning i hytte, telt eller bivuak.

Særlige noter ang. forplejning eller andet, meld til Mette/Grizzlybjørn 21266323.

Spejderhilsen på vegne af Bjørnepatruljen

Maiken (Ildbjørn) og Mette (Grizzlybjørn)